A crencha puet estar sin vechetación arboria porque a causa de l'altitut no se'n faiga u, por contra, porque sía de lastras a causa de la mayor erosión. Bellas vegadas a penya se fa vistable, por o qual no pocas vegadas se documenta l'uso d'a parola crencha pa referir-se a la penya despullada y prolargada en o espinazo d'una sierra, u simplement una formación de penya que destaca contra la resta d'a montanya y que s'apareix de dificil u quasi imposible acceso.